
Návrh uznesenia:
Mestské zastupiteľstvo mesta Trnava po prerokovaní:

1. Schvaľuje

kúpu nehnuteľností, stavby súpisné č. 3875 – škola postavená na pozemku parcela registra C č. 916/1 a stavieb bez súpisného čísla

· malý pavilón, na pozemku parcela registra C č. 916/5

· pavilón – kocka, na pozemku parcela registra C č. 916/9

· prevádzková budova, na pozemku parcela registra C č. 916/10

· sklad-garáž, na pozemku parcela registra C č. 916/7

· stredisko voľného času, na pozemku parcela registra C č. 916/4

· stredisko voľného času, na pozemku parcela registra C č. 916/28

· veľký pavilón, na pozemku parcela registra C č. 916/8

· veľký sklad, na pozemku parcela registra C č. 916/3

· vrátnica, na pozemku parcela registra C č. 916/6

nachádzajúce sa v k.ú. Trnava, obec Trnava, okres Trnava, zapísané na LV č. 5497, ktorých všeobecná hodnota nehnuteľností bola určená podľa Znaleckého posudku č. 100/2022 vypracovaného Ing. Ladislavom Vaškom zo dňa 10.6.2022 vo výške 2.220.000 eur, vo výlučnom vlastníctve: Gos-Sk, s.r.o., ul. F. Urbánka 19, 918 10 Trnava, IČO: 36 271 390 (podiel 1/1), do výlučného vlastníctva Mesta Trnava, Hlavná ulica 1, 917 71 Trnava, IČO: 00 313 114 (podiel 1/1), za celkovú kúpnu cenu 1.500.000 eur, za nasledovných podmienok
· predmet predaja bude vrátane všetkého príslušenstva, rozvodov inžinierskych sietí, spevnených plôch a ihrísk, vonkajších úprav, areálových komunikácií, oplotenia a sadových úprav, ako aj všetkých hnuteľných vecí a vybavenia, ktoré nebudú z predmetu predaja ku dňu jeho odovzdania vypratané predávajúcim

· kúpna cena bude uhradená v dvoch splátkach, 1. splátka v rozsahu 1/2 kúpnej ceny do 30 dní od účinnosti zmluvy a  2. splátka v rozsahu 1/2 kúpnej ceny do 31.1.2026, ktorej splatenie bude zabezpečené bankovou zárukou
· návrh na vklad do katastra nehnuteľností sa uskutoční po 30.6.2025, t.j. po ukončení školského vyučovania v prebiehajúcom školskom roku
· predmet prevodu predávajúci uvoľní a vyprace najneskôr v 09/2025, pričom po odovzdaní predmetu prevodu kupujúci zabezpečí vypratanie a likvidáciu vecí (vybavenia), ktoré nebude vypratané zo strany predávajúceho ku dňu odovzdania predmetu prevodu
· v kúpnej zmluve zmluvné strany dohodnú právo/poverenie v prospech Mesta Trnava ako nadobúdateľa nehnuteľností na zabezpečenie administratívnych úkonov smerujúcich k obstaraniu prípadných búracích povolení stavieb, ktoré sú predmetom prevodu
· návrh na vklad do katastra nehnuteľností na prevod vlastníctva nehnuteľností podá Mesto Trnava ako kupujúci a zároveň uhradí všetky poplatky s tým spojené

2. Schvaľuje

zabezpečenie záväzku Mesta Trnava voči Gos-Sk, s.r.o., ul. F. Urbánka 19, 918 10 Trnava, IČO: 36 271 390 bankovou zárukou vo výške 750.000 eur s platnosťou do 15.2.2026 na zabezpečenie 2. splátky kúpnej ceny 
3. Ukladá

Mestskému úradu v Trnave

a) odboru majetkovému - zabezpečiť podklady pre spracovanie kúpnej zmluvy

Termín: do 30 dní od schválenia uznesenia

b) odboru právnemu - pripraviť kúpnu zmluvu a po schválení finančných prostriedkov na kúpu nehnuteľností podľa tohto uznesenia v rozpočte mesta predložiť na podpis účastníkom zmluvy
Termín: do 30.6.2025
c) odboru ekonomickému - zabezpečiť financovanie kúpy nehnuteľnosti podľa tohto uznesenia v rozpočte mesta na r. 2025/2026 a zabezpečiť zriadenie bankovej záruky v zmysle tohto uznesenia
Termín: do 30.6.2025, ďalej podľa potreby
Dôvodová správa

Z dôvodu ukončenia činnosti súkromnej strednej odbornej školy a jej vyradenia zo siete škôl po ukončení školského roku 2024/2025 prejavil Gos-Sk, s.r.o. ako vlastník stavieb nachádzajúcich sa na pozemkoch vo vlastníctve mesta záujem o ich odpredaj Mestu Trnava.

Všeobecná hodnota nehnuteľností bola určená podľa znaleckého posudku č. 100/2022 vypracovaného Ing. Ladislavom Vaškom zo dňa 10.6.2022 vo výške 2.220.000 eur. Na základe vzájomných rokovaní bol návrh kúpnej ceny ustálený na výške 1.500.000 eur.

Mesto Trnava prejavilo záujem o kúpu nehnuteľností v záujme vysporiadania sa s vlastníctvom stavieb cudzieho vlastníka na pozemkoch mesta a ich ďalšieho využitia takto vysporiadaného územia mesta vo verejnoprospešnom záujme mesta.
Odbor majetkový MsÚ predložil návrh na kúpu nehnuteľností podľa tohto materiálu na prerokovanie majetkovej komisii formou hlasovania per rollam v 15. týždni 2025.
Príloha: 
situačná mapa

